Levinhac (Agenés)

Levinhac (en francés Lévignac-de-Guyenne dempuèi 1929, Lévignac-de-Seyches de 1896 a 1929, Lévignac avant) es una comuna agenesa e en partida vasadesa https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom, situada dens lo departament d'Òut e Garona e la region de Novèla Aquitània, ancianament d'Aquitània.

Geografia

Perimètre deu territòri

Toponimia
Las atestacions ancianas fornidas per Bénédicte Boyrie-Fénié son : Levinhaco (sègle XIII, en latin, 1284, 1326, 1513, 1520, tanben en latin), Levygnak (1305, en occitan), Lybynhon (1307-1317) et Lévignac (en francés, sègle XVII). Lo nom oficial francés èra Lévignac-de-Seyches, que passèt a Lévignac-de-Guyenne en 1929 ([leβi'ɲa de gi'janə]) Bénédicte Boyrie-Fénié, Dictionnaire toponymique des communes Lot et Garonne, ed. CAIRN, Pau, 2012, p. 158.

Levinhac es un ancian domeni gallo-roman.

Segon Dauzat, sostengut per Astor, Levinhac ven deu nom latin d'òme *Levinius, de Levius, dambe'u sufixe -acum Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 399Jacques Astor, Dictionnaire des Noms de Familles et Noms de Lieux du Midi de la France, ed. du Beffroi, 2002, p. 931. 

Segon Negre, Levinhac ven deu nom « romanic » d'òme Levinius, dambe'u sufixe -acum Ernest Nègre, Toponymie générale de la France, volume I, n° 7196. 
Segon Xavier Delamarre, Leuinios es un nom celtic [atestat ? i a ua ambigüitat, p. 176, Delamarre se contenta de dire que Levinnus es atestat, p. 300, Leuinios es marcat atestat]. Dens Levinhac, Leuinios es derivat en -ācon  Xavier Delamarre, Noms de lieux celtiques de l'Europe ancienne, ed. Errance, 2012, p. 176, 300 e 353.

Bénédicte Boyrie-Fénié explica tanben l'evolucion deu nom Guiana [gi'janə] que determina lo de Levinhac : Aquitánia > *Aquitanya (palatalizacion de [nj]) > [*Akitanya] > *Aguidanya (sonorizacion de las consonantas intervocalicas) > *Aguidyana (metatèsi de [j]) > *Guiyana (aferèsi, es a dire supression de la vocala iniciala, e assimilacion de [d] per [j]).

Istòria
Levinhac es una bastida « anglesa » que fondèt Edoard Ièr en 1305. I pareis gaire en passant en veitura, mès una fotografia aeriana o Google Earth permeten de veire, isolat de la circulacion generala, lo plan mèi o mens ordenat d'una bastida.

Abans 1806, la comuna de Senta Crotz e Civert (Civert, nom francés; comunautat deu Vasadés https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom) — ont se pòt veire la glèisa Senta Crotz, près deu camin de Sent Sauvador e Mauvesin — puèi, de 1839 a 1868, la de Sent-Guiraud poblada, a l'epòca, de 200 a 250 abitants, furen annexadas a Levinhac. En 1793 e abans 1800, Sent Pèir de Dròt fasè tanben partida de la comuna http://cassini.ehess.fr/cassini/fr/html/fiche.php?select_resultat=19380.

Administracion

 Abans la refòrma cantonala de 2014, aplicada en 2015, la comuna èra deu canton de Sèishas; es ara deu canton dei Tuquets de Guiana.
 L'intercomunalitat es la Comunautat de comunas deu País de Duràs (244700449)

Demografia

 au recensament de 1793, Sent Pèir de Dròt (523 abitants en 1800) fasè partida de la municipalitat de Levinhac http://cassini.ehess.fr/cassini/fr/html/fiche.php?select_resultat=19380.
 per los recensaments entre 1841 e 1861, la populacion de Sent Guiraud, comuna incorporada a Levinhac entre 1839 e 1868, es comptada dens la populacion de Levinhac (en 1866, sos 209 abitants son dejà comptats a part).
 es interessant de comparar l'evolucion demografica de Levinhac e de Sent Bertomiu d'Agenés, d'una part, e la de Duràs e de Sèishas, d'autra part. Son de las comunas de talhas pas tròp diferentas, çò que permet d'eliminar dens una certana mesura l'efècte de l'exòde rural, qu'an mèi o mens un aspècte urban (una vila èra sovent petita dens l'Oèst occitan), eretat d'una foncion de centre de servicis per las comunas vesinas, sovent dispareishuda adara. Las que venguren cantons (capluècs de canton), emb las foncions administrativas associadas a aqueth títol, se son en gròs mantengudas dempuèi lo començament deu sègle XIX, las autras, en mèi d'aquò près de Duràs o de Sèishas respectivament, an patit d'un despoblament marcat e, benlèu sustot per Levinhac, d'una pèrda de lur activitat comerciala.
 En  la populacion èra de  abitants e la densitat èra de  ab/km²

Luecs e monuments
 Roïnas de la glèisa Senta Crotz, au sud de la comuna

Personalitats ligadas emb la comuna

Veire tanben
 Comunas d'Òut e Garona

Ligams extèrnes

Nòtas

Categoria:Comuna d'Òlt e Garona
Categoria:Comuna de Guiana
Categoria:Comuna d'Agenés
Categoria:Comuna de Vasadés